## 22. Novembris 2023

## S. Cæciliæ, virginis et martyris
memoria

Tertia

Deus, in adiutórium meum inténde.

Dómine, ad adiuvándum me festína.

Glória Patri et Fílio et Spirítui Sancto.
Sicut erat in princípio et nunc et semper et in sǽcula sæculórum. Amen. Allelúia.

HYMNUS

Nunc, Sancte, nobis, Spíritus

unum Patri cum Fílio,

dignáre promptus íngeri

nostro refúsus péctori.

Os, lingua, mens, sensus, vigor

confessiónem pérsonent,

flamméscat igne cáritas,

accéndat ardor próximos.

Per te sciámus da Patrem

noscámus atque Fílium,

te utriúsque Spíritum

credámus omni témpore. Amen.

Vel:

Certum tenéntes órdinem,

pio poscámus péctore

hora diéi tértia

trinæ virtútis glóriam,

Ut simus habitáculum

illi Sancto Spirítui,

qui quondam in apóstolis

hac hora distribútus est.

Hoc gradiénte órdine,

ornávit cuncta spléndide

regni cæléstis cónditor

ad nostra ætérna prǽmia.

Deo Patri sit glória

eiúsque soli Fílio

cum Spíritu Paráclito,

in sempitérna sǽcula. Amen.

PSALMODIA

Ant. 1 Benedíctus es, Dómine; doce me iustificatiónes tuas.

Psalmus 118 (119), 9-16
II (Beth)

In quo mundábit adulescéntior viam suam? *

In custodiéndo sermónes tuos.

In toto corde meo exquisívi te, *

ne erráre me fácias a præcéptis tuis.

In corde meo abscóndi elóquia tua, *

ut non peccem tibi.

Benedíctus es, Dómine; *

doce me iustificatiónes tuas.

In lábiis meis *

numerávi ómnia iudícia oris tui.

In via testimoniórum tuórum delectátus sum *

sicut in ómnibus divítiis.

In mandátis tuis exercébor *

et considerábo vias tuas.

In iustificatiónibus tuis delectábor, *

non oblivíscar sermónem tuum.

Glória Patri et Fílio *

et Spirítui Sancto,

sicut erat in princípio et nunc et semper *

et in sǽcula sæculórum. Amen.

Ant. Benedíctus es, Dómine; doce me iustificatiónes tuas.

Ant. 2 Rétine gressus meos in sémitis tuis, Dómine.

Psalmus 16 (17)
Ab impiis salva me, Domine
In diebus carnis suæ … preces offerens et exauditus (Hebr 5, 7).
I

Exáudi, Dómine, iustítiam meam, *

inténde deprecatiónem meam.

Auribus pércipe oratiónem meam, *

non in lábiis dolósis.

De vultu tuo iudícium meum pródeat; *

óculi tui vídeant æquitátes.

Proba cor meum et vísita nocte; †

igne me exámina, *

et non invénies in me iniquitátem.

Non transgréditur os meum ad ópera hóminum, *

propter verba labiórum tuórum custodívi me a viis violénti.

Rétine gressus meos in sémitis tuis, *

ut non moveántur vestígia mea.

Ego ad te clamávi, quóniam exáudis me, Deus; *

inclína aurem tuam mihi et exáudi verba mea.

Mirífica misericórdias tuas, *

qui salvos facis ab insurgéntibus sperántes in déxtera tua.

Custódi me ut pupíllam óculi, †

sub umbra alárum tuárum prótege me *

a fácie impiórum, qui me afflixérunt.

Glória Patri et Fílio *

et Spirítui Sancto,

sicut erat in princípio et nunc et semper *

et in sǽcula sæculórum. Amen.

Ant. Rétine gressus meos in sémitis tuis, Dómine.

Ant. 3 Exsúrge, Dómine, éripe ánimam meam.

II

Inimíci mei in furóre circumdedérunt me, †

ádipem suum conclusérunt; *

os eórum locútum est supérbiam.

Incedéntes nunc circumdedérunt me, *

óculos suos statuérunt prostérnere in terram.

Aspéctus eórum quasi leónis paráti ad prædam *

et sicut cátuli leónis recubántis in ábditis.

Exsúrge, Dómine, prǽveni eum, supplánta eum; *

éripe ánimam meam ab ímpio frámea tua,

a mórtuis manu tua, Dómine, *

a mórtuis, quorum defécit pórtio vitæ.

De recónditis tuis adímpleas ventrem eórum, *

saturéntur fílii et dimíttant relíquias párvulis suis.

Ego autem in iustítia vidébo fáciem tuam, *

satiábor, cum evigilávero, conspéctu tuo.

Glória Patri et Fílio *

et Spirítui Sancto,

sicut erat in princípio et nunc et semper *

et in sǽcula sæculórum. Amen.

Ant. Exsúrge, Dómine, éripe ánimam meam.

LECTIO BREVIS

1 Petr 1, 13-14

Succíncti lumbos mentis vestræ, sóbrii, perfécte speráte in eam, qua offértur vobis, grátiam in revelatióne Iesu Christi. Quasi fílii obœdiéntiæ, non configuráti prióribus in ignorántia vestra desidériis.

Vias tuas, Dómine, demónstra mihi.

Et sémitas tuas édoce me.

ORATIO

Orémus.

Dómine, Pater sancte, Deus fidélis, qui promíssum Spíritum misísti, ut hómines per peccátum dispérsos congregáres, fac nos in mundo unitátis pacísque múnera confovére. Per Christum Dóminum nostrum.

Amen.

Deinde, saltem in celebratione communi, additur acclamatio:

Benedicámus Dómino.

Deo grátias.

Text © LIBRERIA EDITRICE VATICANA.

© 1999-2023 J. Vidéky